Beauty & GroomingPerfume Oil 15Ml - Lavender, Lime, Cedarwood & Rosemary
Home Beauty & Grooming Perfume Oil 15Ml - Lavender, Lime, Cedarwood & Rosemary
Categories: Beauty & Grooming, Clean Slate, Fragrance, Pigeon Picks, Relax, Take it Easy, Van sukkel tot sukses – help jou kind - Jou Gesin | Solidariteit WêreldJou Gesin | Solidariteit Wêreld
Tuis › Artikels › Van sukkel tot sukses – help jou kind
Van sukkel tot sukses – help jou kind
Dinsdag, Februarie 13th, 2018
Jou kind se laaste rapportpunt is ʼn klinkklare bewys dat die akademie laasjaar vir haar ʼn groot uitdaging was. Haar sleepvoet-en-hangskouer-houding wanneer jy haar by die skool aflaai, getuig sommer vroeg reeds van haar gebrek aan motivering vir hierdie skooljaar.
“Kinders wat akademies swak presteer, ervaar frustrasie en spanning. Hulle ervaar hulself as ʼn mislukking en dit knou ook hul selfbeeld. Dit kan so erg raak dat hulle allerhande gedragsprobleme ontwikkel,” meen dr. ST Potgieter, opvoedkundige sielkundige van Durbanville.
Dr. Potgieter noem moontlike oorsake van akademiese probleme en gee ook raad oor hoe om dit te hanteer. Gelukkig is die skooljaar nog in sy kinderskoene en daar is nog genoeg tyd om haar te help om van hierdie skooljaar ʼn sukses te maak.
Skep ʼn gemoedelike atmosfeer en moedig haar aan om met jou te gesels. Luister aandagtig – sy besef moontlik self wat die probleem is. Werk saam met haar aan ʼn oplossing sodat sy nie voel dat jy haar voorsê of kritiseer nie, maar dat jy haar wil help.
Indien sy te veel ysters in die vuur het, soos buitemuurse en sosiale aktiwiteite wat inbreuk maak op haar studietyd, laat haar afskaal. Ook sosiale media, selfone en TV kan haar van kosbare studietyd “beroof”.
Verkeerde studiemetodes: Sy werk pligsgetrou, maar onderpresteer steeds. ʼn Studiemetodekursus sal vir die res van haar skoolloopbaan tot haar voordeel wees.
Verkeerde vakkeuses op hoërskool kan veroorsaak dat sy met sekere vakke sukkel. Indien dit prakties uitvoerbaar is, laat sy haar vakkeuses verander. Soms kan ekstra klasse in vakke waarmee sy sukkel die probleem oplos.
Emosionele toestand: Negatiewe emosies kan haar skoolwerk benadeel. Stel vas of daar faktore soos stres, depressie, ongelukkigheid, bekommernis en angs by jou kind aanwesig is. Is sy ongelukkig by die skool, moontlik weens ’n swak verhouding met ’n onderwyser of omdat sy geboelie word?
Atmosfeer by die huis: ʼn Ongelukkige en gespanne atmosfeer a.g.v. egskeiding, gesinskonflik, finansies, werkloosheid, drankmisbruik, of die dood van ’n troeteldier of ’n naby-familielid, het dikwels ’n negatiewe uitwerking. Probeer spanning tot die minimum beperk en, indien dit nodig is, neem haar na ʼn kindersielkundige om haar te help om die trauma te verwerk.
Gebrek aan motivering of selfdissipline, of blote luiheid: Moedig haar aan om verantwoordelikheid en aanspreeklikheid vir haar skoolwerk te aanvaar en om onafhanklik te studeer. Stel reëls rakende haar skoolwerk en hou daarby.
Verkeerde vriende sal haar negatief beïnvloed en haar ook selfs by ongewenste aktiwiteite soos drank- en dwelmmisbruik betrek. Monitor vriendskappe en moedig vriendskappe aan wat ʼn positiewe invloed op haar sal hê en haar sal motiveer om akademies te presteer.
Is jy onbetrokke by jou kind en haar en haar skoolwerk? Dit kan by haar die indruk skep dat jy nie omgee nie. Toon belangstelling in haar skoolwerk en ook in dít wat by die skool gebeur, asook in haar algemene welstand. Woon oueraande en buitemuurse aktiwiteite by en kommunikeer met haar onderwyser(s), veral as jy vermoed dat sy sukkel.
Onrealistiese verwagtings maak kinders moedeloos. Stel realistiese en haalbare verwagtings en beklemtoon dat haar beste goed genoeg is – dit sal haar help om positief te bly. Beklemtoon dat haar waarde nie lê nie in die punte wat sy behaal nie, maar in haar as mens.
Kritiek is dalk die laaste strooi wat die kameel se rug breek. Motiveer, wees positief en fokus op haar sterk punte. Verseker haar jy is altyd daar om haar by te staan en te help.
Moenie haar akademiese vermoëns met dié van haar maats of sibbe vergelyk
Laat ’n opvoedkundige sielkundige ’n psigoöpvoedkundige evaluering Dit behoort probleme soos intellektuele vermoë, AGHS, disleksie en ander leerprobleme, asook fisieke probleme soos swak sig en gehoor uit te wys. Op grond van die uitslae sal sy, indien dit nodig is, na professionele persone soos ’n oogspesialis of optometris, oudioloog, remediërende onderwyser, spraakterapeut of arbeidsterapeut verwys word. Die toetse kan ook aandui dat ’n skool vir buitengewone onderwys oorweeg moet word.
Mag hierdie riglyne jou kind help om in hierdie jaar en ook die res van haar skoolloopbaan akademies suksesvol te wees.
Dr. ST Potgieter – Pitkos-nuusbriewe
Indien jy op die nuusbrief wil inteken, besoek www.pitkos.co.za of stuur ’n e-pos aan st@pitkos.co.za.